cyanic-selkie/wikianc huggingface dataset:
Grenen
Havområda Skagerrak og Kattegat møtes ved Grenen, og dette kan ein ofte sjå på bølgjene som kjem frå kvar si side. Dette skapar kraftige vasstraumar som gjer det livsfarleg og strengt forbode å symje der. Ein kan gjerne vasse, og prøve å stå med ein fot i Skagerrak og ein fot i Kattegat.
Skagens Odde og Grenen trekk òg til seg rovfuglar i trekktida om våren, og er ein av dei beste stadane i Nord-Europa for å sjå rovfugl. Rovfuglane er sveveflygarar, som utnyttar oppdrifta som vert danna over land. Fuglane kryssar helst ikkje store strekningar over ope hav, og fuglane kjem opp langs kysten frå sør, og dermeed heile vegen opp til odden. Her samlar dei seg før dei kryssar dei 65 km over til Sverige på veg mot hekkeplassane.
Afarsenkinga
Afar-senkinga (også kalla Danakil-senkinga og Afar-triangelet) er ei geologisk senking ved Afrikas horn, som dekker Eritrea, den etiopiske Afar-regionen og Djibouti. Senkinga omfattar ørkenen Danakil og Asalsjøen, det lågaste punktet i Afrika (155 muh.). Dallol, det varmaste folkesette området på jorda, ligg i Afar-senkinga.
Området er kjent som ei «vogge for menneskja», med rike funn av hominid-fossil og tidlege steinalderverktøy. Ved Gona har ein funne nokre av verdas eldste steinverktøy, og ved Hadar fann ein fossilet «Lucy», eit godt bevart Australopithecus-fossil.
Afarsenkinga ligg ved møtepunktet for tre jordskorpeplater. I dag er senkinga svært varm og tørr. Gjennomsnittstemperaturar er rundt 25 °C i regntida og 48 °C i tørketida. Den høgaste temperaturen ein har målt var 64,4 °C på 1930-talet. Ho er endorheisk nedslagsfelt for Awash-elva, som endar her i ein serie stadig saltare innsjøar.
Thames Valley på New Zealand
Thames Valley er eit landleg område nord på Nordøya på New Zealand. Det ligg langs breiddene til Waihouelva, tidlegare kalla Thames-elva, sør for havbukta Firth of Thames, søraust for Auckland.
Administrativt ligg området delvis under regionen Waikato for somme føremål, og under distriktet Thames-Coromandel for andre.
Hovudnæringsvegen i området er mjølkeproduksjon, og dei viktigaste byane er Paeroa og Te Aroha.
Regionen Maasina
Maasina (også skrive Macina og Massina) er det om lag 40 000 km² store flaumlåglandet med innlandsdeltaet til elva Niger i Mali. Her finst det tre større byar:
Debo-sjøen er den største innsjøen i Maasina.
Mellom ca. 1820 og 1862 var staden Hamdullahi setet for fulani-herskarar som kalla seg Amīr al-Mu'minīn (arabisk أمير المؤمنين ‘leiar for dei truande').
Juvente
Juvente (latin for 'ungdomstid') er ein partipolitisk uavhengig og religiøst nøytral norsk ungdomsorganisasjon som jobbar for ei rusfri utvikling, fred, toleranse og like rettar for alle. Medlemmane i organisasjonen er i hovudsak mellom 12 og 26 år, og har vald ein edru livsstil.
Juvente er engasjert i ruspolitikk og førebygging, driv utviklingshjelp via organisasjonen FORUT, og søker å skape gode ungdomsmiljø i heile landet med lokallag, kurs, samlingar og andre arrangement. Organisasjonen arbeider også for antirasisme og integrering. Organisasjonen driv ulike førebyggingsprosjekt retta mot ulike målgrupper, mellom anna Edruss, som rettar seg mot russ, og Kolon, eit pedagogisk opplegg for ungdomsskuleelevar. Juvente står òg bak den politiske kampanjen Skjenkekontrollen, der dei undersøkjer om daglegvarebutikkar sel alkohol til mindreårige. Tidlegare dreiv Juvente prosjekta Rusfri Diil, KOLON musikkteater (for den vidaregåande skolen) og skoleopplegget Fristil (tidl. Holdning til rusgift / Handling mot rusgift) for niande klasse i grunnskolen.
Det baltiske skjoldet
Det baltiske skjoldet, stundom kalla Det fennoskandiske skjoldet, er eit flatt grunnfjellsområde i Fennoskandia (Noreg, Sverige og Finland), det nordvestlege Russland og under Austersjøen. Det baltiske skjoldet består av frambrot av den nordvestlege delen av den austeuropeiske kratonen frå prekambrium. Det består hovudsakleg av gneis og grønstein frå arkeikum og proterozoikum, som er kraftig derformert på grunn av tektonisk aktivitet. Det baltiske skjoldet består av dei eldste bergartane i Europa og den litosfæriske tjukkleiken er om lag 50 km. I epoken pleistocen dekte store kontinentale iskalottar området og skurte og flata ut overflata på skjoldet, med eit tynt lag med glasialt avfall og mange innsjøar og elvar. Landhevinga av det baltiske skjoldet etter den siste istida pågår framleis.
Juvente
Historie og tilknytingar
Juvente blei stifta 1.-2. juli 1992, som ei samanslåing av Det Norske Totalavholdsselskaps Ungdomsforbund (DNTU, stifta 1924) og Norges Godtemplar Ungdomsforbund (NGU, stifta juni 1909). Juvente fungerer som ungdomsorganisasjon for DNT - Edru Livsstil (tidl. Det Norske Totalavholdsselskap, stifta 29. desember 1859) og IOGT i Noreg (stifta 8. mars 1877). Internasjonalt er Juvente medlem i IOGT International. I Noreg er Juvente medlem i paraplyorganisasjonane Actis (Rusfeltets samarbeidsorgan, tidl. Avholdsfolkets Landsråd) og Landsrådet for Norges Barne- og Ungdomsorganisasjonar (LNU).
Høge Tatra
Høge Tatra (slovakisk og tsjekkisk Vysoké Tatry, polsk Tatry Wysokie) er ei fjellkjede på grensa mellom Slovakia og Polen. Dei er ein del av Dei austlege Tatrafjella.
Skildring
Høge Tatra har 11 toppar utan 2500 meter over havet er i lag med Dei sørlege Karpatane dei einaste fjella med alpin karakter i heile Karpatane, som har ei lengd på 1200 km.
Den største delen og alle dei høgaste toppane ligg i Slovakia. Den høgaste toppen er Gerlachovský štít på 2655 moh. Mange sjeldne og endemiske dyr- og planteartar finst i Høge Tatra, i tillegg til store rovdyr som bjørn, gaupe, mår, ulv og rev.
Området er ein kjend vintersportstad. Av skistader finn ein Štrbské pleso, Starý Smokovec og Tatranská Lomnica i Slovakia og Zakopane i Polen. Byen Poprad er inngangen til dei slovakiske feriestadane.
Bakgrunnsstoff
Images:
Quantum Key
Quantum Key er det 149. albumet totalt og det 64. studioalbumet til den tyske electronicagruppa Tangerine Dream, utgjeve i november 2015.
Dette er den niande plata i ein serie omtalt som «cupdiscs», der lengda er kring 40 minutt, som er typisk for lengda på ei LP-plate. Platene kom i eit enkelt pappomslag i staden for det vanlege CD-omslaget i plast. Så langt består serien av 11 plater.
Quantum Key er det første albumet med musikk spelt inn etter at Edgar Froese døydde i januar 2015. Likevel er dei første tre av dei fire spora på albumet skriven av Edgar Froese, medan det siste er komponert av Thorsten Quaeschning og Ulrich Schnauss. Froese er òg oppført som musikar, dermed kan det vere at bandet alt arbeidde på desse komposisjonane då Froese uventa døydde, eller at dei er baserte på skisser han let att etter seg. Hoshiko Yamane spelar fiolin på alle dei fire spora.
Medverkande
Tangerine Dream
Teknisk
Tempest av Bob Dylan
Tempest er det 35. studioalbumet til den amerikanske visesongaren Bob Dylan, og kom ut 10. september 2012 på Columbia Records.
Albumet vart spelt inn i Jackson Browne sitt Groove Masters Studios i Santa Monica i California. Dylan skreiv alle songane sjølv med unntak av opningssporet, «Duquesne Whistle», som han skreiv i lag med Robert Hunter frå Grateful Dead.
Tempest fekk god respons frå kritikarane, som hylla påverknaden frå tradisjonell musikk og dei mørke tekstane til Dylan. Albumet nådde tredjeplassen på Billboard 200. I Noreg gjekk albumet heilt til topps på VG-lista. Det er så langt det siste albumet med nye Bob Dylan-songar.
Komposisjon
Rolling Stone rapporterte at den fjorten minuttar lange «Tempest» handlar om RMS «Titanic» og inneheld referansar til James Cameron-filmen Titanic (1997). I lag med tittelsporet, inneheld albumet fem songar som er meir enn sju minuttar lange.
Sjølv om det så langt er det siste albumet hans med originale songar, sa Dylan seinare: «Det siste stykket til Shakespeare heitte The Tempest. Det var ikkje berre kalla Tempest. Namnet på plata mi er berre Tempest. Det er to forskjellige titlar.» Dylan har likevel ikkje gjeve ut nye songar sidan den gongen.
Utgjeving
Tempest kom ut 10. september 2012 i Storbritannia og 11. september i USA. Det vart annonsert den 17. juli 2012 gjennom ei pressemelding på den offisielle nettsida hans. Plata kom ut på både CD og vinyl, og kunne lastast ned digitalt på nettbutikkar. Om ein førehandstinga albumet var det forskjellige variantar tilgjengeleg frå nettsida til Dylan, som ein kombinert CD/MP3-nedlasting av albumet, ei vinylutgåve, og to CD/LP-pakkar inkludert Dylan si signaturutgåve av eit Hohner-munnspel i forskjellige toneartar og ein eksklusiv 11" x 17" plakat. Ein del av «Early Roman Kings» vart nytta i ein Cinemax-reklame for TV-serien Strike Back: Vengeance og «Scarlet Town» vart nytta under rulleteksten av dei to første episodane, som begge vart sende 17. august 2012. «Duquesne Whistle», skriven av Dylan og Robert Hunter, vart gjeven ut på singel, i lag med ein musikkvideo. Videoen vart regissert av Nash Edgerton, som hadde regissert videoar for forskjellige Dylan-songar. Rolling Stone skreiv at videoen «først verkar som ein Charlie Chaplin-inspirert komedie», men som så tar «ei sjokkerande mørk vending».
Mottaking
Tempest fekk god omtale då det kom ut. På Metacritic, som gjev platene ei normalisert poengsum opp til 100 basert på ei rekkje meldingar, har albumet ein score på 83, som indikerer at albumet er særs godt likt, basert på 31 meldingar. Albumet vert ofte rekna, i lag med «comebackalbumet» frå 1997, Time Out of Mind, "Love and Theft" frå 2001 og Modern Times frå 2006, som ein del av ei rekkje kritikarroste album i den seine delen av Dylankatalogen. Somme meinte at dette albumet var betre enn dei tre andre albuma, som Mojo Magazine som i meldinga si av Tempest skreiv «Tempest er det musikalsk beste Dylan-albumet dette hundreåret, ei levande maksimalisering av strenge reglar og villdyr-tilstanden til den røysta.» Ribofalvin i Tiny Mix Tapes meinte at «Den episke skalaen og stordomen til Tempest får dei siste par albuma hans til å sjå ut som noveller som leiar fram til ein stor roman.» Rob Brunner skreiv for Entertainment Weekly at «35 album inn er Dylan like magisk og mystisk som alltid.»
I meldinga si for Rolling Stone gav Will Hermes albumet fem av fem stjerner og kalla det «musikalsk variert og fullt av skruballar» og «det mørkaste albumet i katalogen til Dylan.» I følgje Hermes baserer albumet seg på element som var vanlege gjennom karrieren til Dylan - særleg dei tre siste albuma - med musikk som er «bygd frå tradisjonelle former og trekkjer mot evigvarande tema: kjæreleik, kamp, død».
Mange kritikarar hylla dei mørke tekstane og røtene dei hadde i «Old Weird America». David Edward skreiv om dette i meldinga si for Drowned in Sound: «Det som held Tempest saman er den hypnotiske nøkkelen til sjarmen sin. Komprimert saman, utstråler samlinga ein mørk straum og ei løynd, farleg djupne.» På same vis meinte magasinet Magnet at på Tempest «var Dylan aldri meir tilsikta eller så openberr vill.»
Andre meinte albumet var overvurdert. I meldinga si for The Guardian gav Alexis Petridis albumet fire av fem stjerner, men brukte ikkje like mange superlativ som andre kritikarar som samanlikna Tempest med dei beste albuma til Dylan. I meldinga si for MSN Music gav Robert Christgau albumet ein «B+» og klaga på «autohype-maskinen» og korleis somme kritikarar var altfor positive. Christgau var heller ikkje imponert over tittelsporet eller avslutningsnummeret, som «siktar høgare med tvilsam til skammeleg resultat.»
Rolling Stone kåra albumet til det fjerde beste i 2012. Magasinet kåra òg songen «Pay in Blood» til den niande beste songen i 2012. Albumet vart rangert som det sjuande beste i kritikarundersøkinga til The Wire.
Nynäshamns kommun
Nynäshamn (Nynäshamns kommun) er ein kommune i Stockholms län i Sverige. Folketalet er 25 981. Administrasjonssenteret i kommunen er Nynäshamn.
Tettstader
Nynäshamn kommune har seks tettstader. Innbyggjartalet i tabellen er per 31. desember 2005.
Fylkesveg 353 i Nordland
Fylkesveg 353 i Nordland går mellom Røssvoll og Raudsandaksla i Rana kommune. Vegen er 19,6 km lang.
Lillebælt
Lillebælt er sundet mellom Fyn og Jylland, ei ferdselsåre mellom Kattegat i jord og Austersjøen. Sundet er på det meste ca. 80 meter djupt, og såleis djupare enn Storebælt. Mellom anna grunna djupna føregår om lag 10% av vassutskiftinga mellom innhavet Austersjøen og Kattegat gjennom Lillebælt. Lillebælt har med sine store djupner og si sentrale plassering vore ein handelsveg for skip i mange hundreår. Det er eit ettertrakta dykkarområde på grunn av dei store, klare djupa, samt arkeologiske funn og skipsvrak frå mellom anna andre verdskrigen.
Geografi
Lillebælt strekker seg frå Juelsminde i nord til Als i sør i vekslande breidd. Det nordlegaste og opnaste stykket er over 15 km breitt og snevrar seg inn mot sørvest til det smalaste stykket mellom Fyn og Jylland som er ca. 1 km breitt. Staden heiter Snævringen; her er Lillebæltsbrua frå 1935 plassert. Sør for Fænø vert sundet breiare og breiare og munnar ut i eit ca. 10 km breitt stykke som held fram sørover til Als og det såkalla sørfynske øyhavet. Den vestlege kyststrekninga av sundet er mest prega av vikar og bukter, og langs heile sundet er mange steile kystskrentar.
Naturen
Lillebælt er eit verna våtområde, viktig for fuglar og underlagt Ramsar-konvensjonen. Utpeikinga av Lillebælt til eit ramsarområde skjedde for å sikre betre vilkår for ynglande og trekkande fuglar, artar som songsvane, havørn, sivhauk, åkerrikse, avosett, brushane, jordugle, makrellterne, raudnebbterne, dvergterne, bergand, ærfugl, kvinand og siland.
Sundet er heimstad for fleire tusen niser, den einaste kvalen med fast tilhald i danske farvatn. Dei store djupnene dreg til seg fiskeslag som torsk, sild og sjøaure, og Lillebælt er eit mål for fritidsfiskarar.
Infrastruktur
Mange ulike ferjesamband har gjennom åra trafikkert Lillebælt, her kan ein nemne Snoghøj-Middelfart, som vart avløyst av Fredericia-Strib, der Danmarks fyrste jernbaneferje vart sett inn i 1872 Denne overfarten vart lagt ned etter den fyrste Lillebæltsbrua blei innvia i 1935. I dag går all trafikk over beltet over to bruer: landevegen og togtrafikken går over Lillebæltsbrua frå 1935, medan motorvegen E20 går over Lillebæltsbrua frå 1970.
Dei vesle Beskidane
Dei vesle Beskidane (polsk Beskid Mały) er ein del av fjellkjeda Beskidane i dei Ytre Vest-Karpatane søraust i Polen.
Europaveg 77
Europaveg 77 går mellom Pskov i Russland og Budapest i Ungarn. Lengda på vegen er rundt 1690 km.
Traséen som er fastlagd av UNECE er: Pskov – Riga – Šiauliai – Tolpaki – Kaliningrad – Gdańsk – Elblag – Warszawa – Radom – Kraków – Trstená – Ružomberok – Zvolen – Budapest.
Grønsund
Grønsund er eit sund i Danmark mellom øyane Falster på eine sida og Møn og Bogø på den andre. På det djupaste er sundet om lag 20 meter og har ei breidd på mellom 1 og 4 km. Storstrømmen ligg i vest og Stege Bugt ligg i nord mellom Sjælland og Møn. Ei ferje kryssar sundet om sommaren frå Stubbekøbing til Bogø. Grønsund har fleire grunne område, t.d. nær Bogø, i tillegg til kraftig og skiftande straum. Området har ein rik sjøvegetasjon, og sundet er ein viktig yteplass for dyreliv og fisk. Mange fuglar held til nær sundet, som skarv, knoppsvane, grågås, stjertand, skjeand, ærfugl, klyde og fleire vadefuglar, måsar og ternar. I tillegg kan ein finne nise i sundet.
Oljesøl
29. mars 2001 kolliderte oljetankaren «Baltic Carrier» med bulkskipet «Tern» i vestlege område av Austersjøen nær sjøgrensa mellom Tyskland og Danmark, og 2 700 tonn bunkerolje lak ut frå skipa i ope hav. Oljeflaka dreiv mot den danske kysten, og Grønsund vart det området som vart hardast råka.
Nevėžis
Nevėžis er den sjette lengste elva i Litauen med ei lengd på 209 km. Målt innanfor grensene til Litauen er ho derimot den nest lengste elva etter Šventoji, som berre renn innanfor landegrensene. Ho spring ut frå Anykščiai kommune, og renn først nordvestover, men så ved Panevėžys snur ho sørvestover og passerer Kėdainiai før ho munnar ut i Nemunas like vest for Kaunas nær Raudondvaris.
Namn
Det er ei vanleg mistyding at namnet Nevėžis tyder «elva utan kreps», fordi vėžys er det litauiske ordet for «kreps» og ne tyder «nei». Faktisk er Nevėžis kjend for det varierte dyrelivet, som inkluderer kreps. Namnet kjemn frå sanskritordet vaagh som tyder «grøft». Nektinga ne- vart lagt til fordi elva renn svært sakte og er utan turbulens. Dette kjem av at ho er den slakaste elva i Litauen med mange svingar.
Elva har mellom anna gjeve namn til Panevėžys, den femte største byen i Litauen. Nevėžis er viktig i litauisk kultur fordi ho renn midt i landet. I mellomalderen vart ho rekna som ei naturleg grense mellom dei to regionane Samogitia og Aukštaitija.
Geografi
I 1992 vart Krekenava regionpark oppretta for å bevare økosystemet og naturen rundt elva. Parken er unik fordi den utryddingstrua visenten, den europeiske bisonen, formeirer seg her.
Tidleg jura
Tidleg jura (i geologi kalla nedra jura, i Europa ofte kalla lias) er den tidlegaste av tre epokar i perioden jura. Tidleg jura startar like etter trias-jura-utryddinga (199,6 millionar år sidan) og endar ved starten av mellomjura for 175,6 millionar år sidan.
Nevėžis
Geografi
Sjølv med to kanalar som gjev vatn til Nevėžis får ho svært låg vassføring om sommaren. Vanlegvis er ho mellom 4 og 9 meter djup.
Tidleg jura
Etter utryddinga var det lite liv att på jorda, så livet i denne perioden var nokså homogent. Ammonittar, som nesten hadde døydd ut i utryddinga utvikla seg raskt og fylte mange tomme nisjar. Mange marine krypdyr utvikla seg i perioden, som fiskeøgler og svaneøgler. På landjorda dukka fleire nye typar dinosaurar opp, heterodontosaurids, scelidosaurus, stegosaurar og tetanurae, og slo seg saman med grupper som podokesaurus, prosauropoda og sauropodar som hadde overlevd sidan trias. I lag med desse var små kjøtetarar som sphenosuchia og protosuchus. I lufta erstta nye typar flygeøgler dei som døydde ut i slutten av trias. I underskogen var det forskjellige former for tidlege pattedyr.
Nevėžis
Kanalar
Nevėžis er forbunde til to andre store elvar via kanalar. For å redusere flaumfaren i Lėvuo vart Sanžilėkanalen grave ut i 1930. Dei første planane om ei kanal mellom desse elvane vart først lagt fram i 1797. På 1800-talet høyrde Nemunasdeltaet til tyskarane. Dette var ei hindring for handel. Det russiske keisardømet prøvde å gå rundt deltaet ved å byggje kanalar slik at båtane deira kunne gå direkte til Riga. Planen vart derimot skrinlagd på grunn av dårleg økonomi. Ideen vart lagt fram igjen i 1914, men planane vart denne gong utsett på grunn av den første verdskrigen. Sidan Lėvuo ofte skapte flaum i periodar med mykje nedbør vart det vald å byggje ein 8 km lang kanal. I 1961-63 vart ein annan kanal mellom Nevėžis og Šventoji bygd. Han er 12 km lang.
Folkeaksjonen mot Bompengar
Folkeaksjonen mot Bompengar (Folkeaksjonen mot Bompenger) var ei liste som stilte til val i Rogaland ved stortingsvalet 2001. Listetoppen var Kjell Steen frå Stavanger. Liste fekk 692 røyster, som utgjorde 0,3 % av røystene i Rogaland. Kjell Steen var ved stortingsvalet 2005 toppkandidat på Reformpartiet si liste i Rogaland, og hadde òg med seg fleire av dei andre frå Folkeaksjonen mot Bompengar si liste der.
Musikkgruppa Gåte
Gåte var ei musikkgruppe frå Sør-Trøndelag som spelte ei blanding av norsk folkemusikk og rock.
Oppstart
Medlemene i gruppa var vokalist Gunnhild Sundli, bror hennar, Sveinung Sundli, på fele og tangentinstrument, Magnus Børmark på gitar, Gjermund Landrø på bass og Martin Langlie på trommer. Seinare overtok Kenneth Kapstad etter Langlie. Gåte har jobba saman med den kjende felespelaren Knut Buen, og nokre av tekstane deira er skrivne av lyrikaren Astrid Krog Halse.
Debutalbumet Jygri selde over 40 000 eksemplar. I 2002 vann dei Spelemannsprisen for beste nykomar for denne plata. Dei mest kjende songane Gåte spela er «Bendik og Årolilja», «Grusomme skjebne», «Kara tu omna» og «Knut liten og Sylvelin». Gruppa fekk Prøysenprisen i 2003.
Oppløysing og comeback
Gruppa vart vedteken oppløyst i september 2005. I byrjinga vart oppløysinga av mange omtala som ein pause, men medlemer i gruppa understrekte seinare at det var snakk om eit brot. På tampen av 2005 heldt Gåte fire avskjedskonsertar; to konsertar på Blæst i Trondheim, éin konsert på Rockefeller i Oslo og den siste konserten i Setesdal på nyårsaftan.
I 2010 gjorde gruppa eit mindre comeback. Etter ein underskriftaksjon på Facebook, sa medlemene seg viljuge til å ha konsert i Trondheim den 24. oktober 2009. Etter dette fekk gruppa lyst til å reisa på sommarturné i 2010, og det resulterte i fire konsertar denne sommaren: éin på Vinjerock, éin på Raumarock, éin på Storåsfestivalen og til slutt éin på taket til Operahuset i Oslo.
Shamrock Diaries
Shamrock Diaries er det sjuande studioalbumet til Chris Rea, gjeve ut i 1985.
Albumet representerer byrjinga på det kreative og kommersielle høgdepunktet til Rea. Shamrock Diaries vart ein bestseljar i Europa og nådde topp 20 i mange land, inkludert Irland, Tyskland, Nederland og Storbritannia. Albumet vart òg ein stor suksess i Australia, der det nådde toppen av albumlista.
Oppsummering
Songen «Stainsby Girls» vart skriven som ei hyllest til kona Joan. Denne vart gjeven ut på singel og vart den første singelen hans på topp 30 sidan «Fool (If You Think It's Over)»
«Josephine» er ein song som Rea har spelt inn fleire gonger. Versjonen på albumet vart sidan på seinare CD-utgåva erstatta av ein «disco»-versjon, som dannar grunnlaget for den seinare versjonen «Josephine (La version Francais)». Den originale LP-versjonen var seinare tilgjengeleg på den franske utgåva av The Best of Chris Rea i 1998. Det finst òg ein versjon spelt inn i 1988 for New Light Through Old Windows, som òg finst på The Best of Chris Rea frå 1994. I tillegg finst det ein meir langsam versjon spelt inn for den amerikanske utgåva av New Light Through Old Windows i 1988, som òg finst på Very Best of Chris Rea frå 2001, men denne er ikkje den same som vart nytta i den originale videoen frå 1985. Til slutt finst det nok ein versjon som vart gjeve ut på den tyske versjonen av Fool (If You Think It's Over) - The Definitive Greatest Hits.
«Josephine» vart òg sampla i 2000 av Superfunk for songen deira «Lucky Star», med Ron Carroll, men samplinga kjem frå ein annan (kortare) versjon av songen.
Tanafjorden
Fjorden har innløp mellom Omgangsneset i vest og Skarveneset i aust. Tanafjorden har mange fjordarmar og dei fleste busetjingane ligg i botn av desse. Bygda Store Molvik på austsida er eit av unntaka og Lávvonjárga eit anna nesten heilt sør i fjorden.
Av fjordarmar finn ein på vestsida Tyfjorden, Skardfjorden, Rafjorden, Hopsfjorden og Langfjorden, og på austsida Gulgofjorden. Inst i fjorden deler han seg i fem greiner. Frå vest til aust er desse Vestertana, Tarmfjorden, Smalfjorden, munningen av Tanaelva og Leirpollen.
Riksveg 98 og Riksveg 890 går langs botn av fjorden.
Tyfjorden
Tyfjorden (samisk Dáigevuotna) er ein fjordarm av Tanafjorden på austsida av Nordkinnhalvøya i Gamvik kommune i Troms og Finnmark. Fjorden strekkjer seg 4,5 km vestover til Tyfjord i botn av fjorden.
Fjorden har innløp mellom Hanstyske i nord og Tyfjordneset i sør. Tyfjord er ein gammal busetnadsplass ved fjorden. Det er ingen andre busetnader her.
Lundehaugen vidaregåande skule
Lundehaugen vidaregående skule var ein offentleg vidaregåande skule i bydelen Ganddal i Sandnes.
Utdanningsprogram
Lundehaugen vidaregåande skule hadde desse utdanningsprogramma:
I 2010 blei utdanningsprogrammet Service og samferdsel flytta til Gand vidaregåande skule, mens Musikk, dans og drama og Medier og kommunikasjon flytta til nye Vågen vidaregåande skole i Sandnes sentrum.
Historie
Blaauw Hvarings private handelsskole blei teken over av Rogaland fylkeskommune i 1967 og fekk namnet Sandnes Handelsskole. Skulen heldt til i dei gamle lokala Sandnes Gymnas i Langgata i Sandnes. Då skuletilbudet voks trengde skulen større lokale. I 1985 stod nybygget på Ganddal ferdig. Mot slutten hadde skulen omkring 645 elevplassar, noko dette bygget opphavleg ikkje var rekna for.
Banjo
Banjo er eit strengeinstrument med eit trommeskinn over resonanskassen. Banjoen blei utvikla av afroamerikanske slavar med utgangspunkt i fleire afrikanske instrument.
Opphavleg hadde banjoen 5 strenger, og det er mest vanleg også i dag. Denne banjotypen vert ofte kalla bluegrass-banjo fordi han er mest nytta i country- og bluegrassmusikk, og er vanlegvis stemt i tonane G-D-G-H-D. Den femte strengen (G) er ein oktav høgare enn den tredje.
Ukulelebanjoen finst i utgåvene sopran og tenor.
Gitarbanjoen har 6 strenger, er stemt som ein gitar og vert nytta hovudsakleg av gitarister som også vil spele banjo.
Mandolinbanjoen har 8 strenger og er stemt som ein mandolin.
Kvit
Kvit (frå norrønt hvítr) er fargen ein får når heile lysspekteret vert reflektert. Kvitt er ikkje ein del av fargespekteret, ettersom det blir til ved at kvitt lys blir brote og dei ulike bølgjelengdene spreier seg forskjellig. Ein kan derimot blanda han med andre fargar for å gjera dei lysare.
Stoff som reflekterer så godt som alt lys som blir sendt mot dei, ser kvite ut. Dette gjeld mange pulver, som kveitemjøl, krit og kokain, nokre mineral, som diamant og kvarts, stein, som marmor og granulitt, fleire oksiderte metall, som titan, sink og magnesium, og vatn blanda med luft, til dømes som skum, skyer, snø eller i ein foss.
= Kvitt i biologien =
Kvite dyr
Mange dyr er heilt eller delvis kvite. Dette kan koma av naturleg tilpassing, til dømes kamuflasje i område med mykje snø, eller ein mutasjon, slik som albinisme. Dyr som lever i svært kalde område kan vera kvite heile året, slik som isbjørnen. Andre kan bli kvite berre om vinteren, slik som harar eller polarrevar. Også dyr som ikkje lever i polarområde kan vera naturleg kvite, til dømes svaner. Andre kvite dyr kan ha blitt ala fram av menneske, slik som nokre hestar og kaninar, dei siste både som albinoar og som vanlege dyr.
Kvitt på menneskekroppen
Visse menneskegrupper har utvikla særs lys hud, kanskje for betre å fanga opp D-vitaminar frå sollys i strok der det er lite sol. Denne hudtypen blir gjerne skildra som kvit, sjølv om han som oftast ser meir rosa ut, på grunn av blodet under huda.
Menneske kan også vera albinoar, noko som kan føra med seg krittkvitt hår. Ein del lyshuda menneske, særleg born, kan òg ha blondt hår som ser heilt kvitt ut. Elles kan ein få kvitt hår når ein blir gammal.
= Kvitt i samfunnet =
Guldborgsund
Guldborgsund eller Guldborg Sund er eit langt og smalt sund i Danmark mellom øyane Lolland og Falster. Det er òg namnet på ein tettstad som ligg ved sundet på Lolland. Guldborgsund Kommune omfattar land på begge sider av sundet.
Kvit
Kvit hud
I nokre samfunn har kvitleg hud vitna om eit liv fritt for hardt utearbeid, og har vore sett på som eit statussymbol. Folk som ønskjer å halda huda så kvit som mogleg kan bruka hattar som vernar andletet mot solstrålar. Kremar som skal bleika huda eller dekka henne med eit kvitt lag har òg vore vanleg mange stader.
Guldborgsund
Fleire bruer krysser sundet. Frederik 9. bru ligg ved Nykøbing Falster og Guldborgsundbrua ved Guldborg i nordenden av sundet. Guldborgsundbrua er ei bogebru bygd i 1934, ho er 180 meter lang og 7 meter brei. Det er òg bygd ein moderne tunnel under sundet, Guldborgstunnelen frå 2007, som E47 til København går gjennom.
Kvit
Kvit hud
I tillegg til å bruka kvit sminke, noko til dømes geishaer gjer ut frå gamle japanske venleiksideal, kan ein bruka kvit kroppsmåling for å dekorera huda. Dette gjer til dømes australske aboriginarar som del av tradisjonelle rituale.
Guldborgsund
«Guldborgsund» er òg namnet på ein minesveipar som tenestegjorde i den danske marinen frå 1956 til 1993.
Kvit
Kvite klede
Kvitt kan stå for det som er reint og urørt, som nyfallen snø eller eit tomt papirark.
Av praktiske grunnar har det vore vanleg å laga sengetøy og undertøy av kvitt klede. Dette er fordi ein vaska dei med klor, som drep bakteriar og bleikar tøyet. Særleg helsevesenet og mange hotell bruker mykje kvitt tøy, både fordi det er praktisk og kanskje òg for å gje inntrykk av reinsle.
I det indiske samfunnet står kvite klede for det symbolske reine, og blir mellom anna brukt innan djainismen, der mange medlemmer ber kvitt tøy som symbol på eit enkelt og asketisk liv. Også kristne nonner, med Mor Teresa sine miskunnssøstre som dei mest kjende, ber kvite drakter. Mange hinduistiske enkjer har kvitt som einaste klesfarge resten av livet dersom dei ikkje gifter seg opp att. Slik kan kvitt òg sjåast som ein sørgefarge, og han blir brukt til dette i Kina.
I den kristne kyrkja er kvitt ein liturgisk farge som står for lys, heilagdom og reinsle. Det har vore vanleg å bera kvite plagg til viktige hendingar som dåp, konfirmasjon og kyrkjegonge etter barsel.
Tonje Glimmerdal
Tonje Glimmerdal er ein roman for barn skriven av Maria Parr og utgjeven av Det Norske Samlaget i 2009. Boktittelen er også namnet på hovudpersonen i boka, ei ni år gammal jente som vert ti mot slutten av romanen. Den norske utgåva av boka er illustrert av Åshild Irgens.
Tonje Glimmerdal bur øvst i Glimmerdalen som på same tid er både ei fjellbygd og ei fjordbygd. Ho er einaste ungen i bygda og beste venen hennar er den 74-årige Gunnvald. Når han hamnar på sjukehuset får Tonje mykje å ordne opp i og ei Heidi, med namn og trekk frå Johanna Spyri sine barnebøker, dukkar opp i forteljinga.
Kvit
Kvite klede
I moderne tid er kvitt blitt ein typisk farge for brurekjolar over heile verda. Bruken spreidde seg etter at den populære monarken Victoria av Storbritannia gifta seg i kvitt, og kvitt er no den sjølvsagte brurekjolefargen for mange. Kvitfargen blir gjerne eit symbol for den kyske og uskuldige brura. Derfor blir det gjerne sett på som feil å bruka ein kvit brurekjole om ein gifter seg opp att.
Tonje Glimmerdal
Romanen er den andre boka til Maria Parr, etter Vaffelhjarte frå 2005. Boka fekk gjennomgåande svært gode kritikkar og god mottaking hjå lesarane. Alt før ho var komen ut var boka seld til fem andre land. Parr har fått Brageprisen, den tyske Leuchs-prisen, Melsom-prisen, Nynorsk barnelitteraturpris, og Kritikarprisen for boka.
Forfattaren har lese inn lydbok av romanen.
Kvit
Kvitt i heraldikken
Men det kvite flagget har òg stått for autoritet. Det var symbolet til det franske monarkiet, og bruken av det eller trikoloren var ei kjelde til strid etter den franske revolusjonen. Under revolusjonstida vart kontrarevolusjonære royalistiske opprørarar kalla dei kvite, mens dei revolusjonære vart kalla dei blå (blå hadde da enno ikkje vorte ein farge som i somme land symboliserer liberal-konservative parti). Sidan da har kontrarevolusjonære krefter fleire gonger vorte karakteriserte som kvite, såleis var det til dømes kvite mot raude både i den finske borgarkrigen og under den russiske revolusjonen. Slik bruk av ordet kvit har ein ikkje lenger.
Den fredelege organisasjonen Raude kross bruker kvite flagg med eit lite symbol på. Andre, nasjonale flagg der kvitt er dominerande er Kypros, Israel og Finland.
På heraldiske våpen er det vanleg å bruka kvitt i staden for sølvfarge når dei skal trykkast. I nokre tilfelle kan kvitt likevel seiast å vera ein eigen heraldisk farge, til dømes i den britiske kongefamilien, der våpenskjolda til alle andre enn den regjerande monarken alltid bruker kvitt.
Tverrpolitisk Kyst- og Distriktsparti
Tverrpolitisk Kyst- og Distriktsparti var eit politisk parti som stilte til val i Noreg i 7 fylke ved stortingsvalet 2001. Partiet oppstod ved at Tverrpolitisk Folkevalde endra namn i 1998. Tverrpolitisk Folkevalde var plattforma som Steinar Bastesen hadde blitt valt inn på Stortinget på i 1997. Intern usemje førte til at ei gruppering endra partinamnet til Tverrpolitisk Kyst- og Distriktsparti, medan Bastesen og hans støttespelarar i Nordland braut ut og stifta Kystpartiet.
Partiet vart ikkje representert på Stortinget. Etter valet i 2001 skifta det igjen namn attende til Tverrpolitisk Folkevalde, men stilte ikkje til val igjen i 2005.
Fylkesveg 383 i Nordland
Fylkesveg 383 i Nordland går mellom Nesna og Skaga i Nesna kommune. Vegen er 11,9 km lang utanom ferjestrekninga.
Anoraknophobia
Anoraknophobia er det tolvte studioalbumet til det britiske progressiv rock-bandet Marillion. Albumet vart utgjeve i mai 2001, og vart spelte inn i Marillions eige studio The Racket Club i Aylesbury.
Det vart utgjeve ein singel frå albumet, men han vart berre selt frå gruppa si nettside. Fansen fekk to singlar for prisen av ein, slik at dei kunne sende ein singel til lokale radiostasjonar. Albumet nådde ikkje inn blant Top 40 på den britiske albumlista.
Sagstad
Sagstad er ein gard i Fana i Bergen kommune lengst søraust i kommunen ved grensa mot Os kommune.
Anoraknophobia
Anoraknophobia vart førehandsselt frå nettsida til Marillion lenge før albumet var ferdig. Til saman vart 12 674 eksemplar av albumet førehandsselt. Alle som førehandsbestilte albumet fekk ein spesialversjon av albumet med ein bonus-CD med ekstramateriale. Dessutan fekk alle som førehandsbestilte innan ein viss frist, fekk namnet sitt trykt i omslaget på spesialversjonen av albumet. Berre 1CD-versjonen vart selt i vanlege butikkar.
Sagstad
Namn
Namnet har anten samanheng med eit sagbruk eller med mannsnamnet Saxi.
Historie
Garden høyrte til Lyseklostergodset fram til eigarane sjølv overtok garden i 1873.
Geografi
Garden grensar til Nordvik i nord og Lysekloster i Os kommune i sør. Nordvika i Lysefjorden ligg i vest. Sagstadelva markerer grensa mellom Sagstad og Nordvik.
Anoraknophobia
Eit konsertalbum med blant anna alle songane frå Anoraknophobia, Anorak in the UK, vart utgjeve i 2002, både som einskild-CD og dobbelt-CD. Ei stund etter utgjevinga av Anoraknophobia heldt Marillion ein konkurranse der fansen vart invitert til å remikse songar frå albumet. Remixomatosis, eit album med vinnarbidraga i konkurransen, vart utgjeve i 2004. I 2006 gav Marillion ut ein dobbelt-CD med demo-material frå innspelinga av Anoraknophobia, kalla Unzipped.
Tittelen
Albumtittelen spelar på klesplagget anorakk, som har vore mykje brukt av trainspottarar. Aktiviteten og klesplagget blir gjerne sett på av mange som ukule, slik òg Marillion og fansen deira ofte har vorte sett på av musikkritikarar. Anorakk-temaet går igjen på omslaget til albumet og relaterte produkt. Figuren på plateomslaget fekk namnet Barry.
Vestborg vidaregåande skule
Vestborg vidaregåande skule er ein kristen internatskule i Stranda kommune i Møre og Romsdal fylke. Skulen er driven av Norsk Luthersk Misjonssamband og tilbyr utdanningsprogram for studiespesialisering og påbygging til generell studiekompetanse. To gonger i året gir skulen ut bladet Vestborgkontakt. Skulen har heile landet som inntaksområde.
Februar kvart år arrangerer skulen Vestborg KRIK-Cup, ein innandørs fotballcup i Strandahallen.
Historie
Skulen starta som Storfjord handelsskule 9. januar 1949, og skifta i 1954 namn til Vestborg handelsskule. Først i 1981 blei skulen omgjord til videregående skule med dagens namn: Vestborg Vidaregåande Skule.
Opplæringstilbod
Skolen tilbyr følgjande utdanningsprogram og programområde:
Studiespesialisering
Dette utdanningsprogrammet er forberedande for vidare studiar ved universitet og høgskular. Med bestått vitnemål oppnår ein generell studiekompetanse.
I Vidaregåande trinn 1 (VG1) er utdanningsprogrammet hovudsakleg likt offentlege skular og inneheld faga engelsk, framandspråk, geografi, kroppsøving, matematikk, naturfag, norsk og samfunnsfag. Sidan Vestborg er ein kristen skule får elevane òg undervising i faget kristendom. Vestborg tilbyr framandspråket spansk i skuleåret 2016/17.
Vidaregåande trinn 2 og 3 består av både fellesfag og programfag. På båe trinn vel ein 3 programfag kor minst 2 må vere innanfor eit vald programområde: realfag eller språk, samfunnsfag og økonomi. Innan programområdet realfag tilbyr skulen undervising i matematikk, fysikk og kjemi. Innan programområdet språk, samfunnsfag og økonomi tilbyr skulen undervising i internasjonal engelsk og sosiologi på VG2, sosialkunnskap og engelskspråkleg litteratur og kultur på VG3. I tillegg kan elevar frå båe programområda velje faga breiddeidrett og økonomistyring. Fellesfaga på andre trinn er framandspråk, historie, kroppsøving, kristendom, matematikk og norsk, og på tredje trinn historie, kroppsøving, norsk og religion.
Påbygging til generell studiekompetanse
Dette utdanningsprogrammet er meint å gje elevar generell studiekompetanse etter først å ha hatt yrkesfagleg utdanning på Vidaregående trinn 2 (VG2). Fellesfaga er historie, kroppsøving, naturfag, norsk og matematikk, i tillegg til programfaget sosiologi. Sidan elevar i påbyggingsklassen berre er elevar ved skulen eitt år har dei fortrinnsrett på skulens ekstratilbod: Internasjonalt Program og KRIK-programmet.
Samarbeid med KRIK
Hausten 2015 starta skulen eit årleg KRIK-program, som eit tillegg til det ordinære studiespesialiserende løpet. Kristen Idrettskontakt (KRIK) har lenge samarbeida om KRIK-linjer med folkehøgskular i heile landet, men dette er første gong dei har deltatt i eit samarbeid med ein vidaregåande skule. Målet med programmet er at elevane skal få leiartrening i eit lokalt KRIK-lag, trening i organisering og relasjonsbygging gjennom å planleggje og gjennomføre OFF-PISTE-leiren og Vestborg KRIK-Cup, samt høve til å nytte naturen aktivt. Skulen har vald pudder og padling som to fokusområde for programmet, på grunn av nærleiken til Storfjorden, Geirangerfjorden, Strandafjellet og Sunnmørsalpane elles. Programmets kanskje mest kontroversielle del, pudderalarmgarantien, gjer elevane høve til å omdisponere opp til seks skuledagar til tid i skitrekket. Programmet har ikkje eksamen eller vurdering med karakter, men fører fram til eit vedlegg til vitnemålet som skildrer pensum, praksis og omfang.
Internasjonalisering
Skulen starta hausten 2015 med Internasjonalt Program (IP) for elevar på andre og tredje trinn, samt påbyggingsklassen. IP er eit program ein kan velje på toppen av det ordinære løpet og inneber ein time ekstra undervising i veka. Undervisinga går føre seg på engelsk. Målet er at elevane skal utvide sin horisont kulturelt, samfunnsfagleg og humanitært, i tillegg til å lære om og bli inspirert av misjon og bistandstankegang. Lærarar og elevar nyttar vinterferien til studietur til samarbeidsskulen for å gå glipp av minst mogleg ordinær undervising. Samarbeidskulen ligg i Mara, Tanzania. Programmet har ikkje eksamen eller vurdering med karakter, men fører fram til eit vedlegg til vitnemålet som skildrer pensum, praksis og omfang.
Skulen har sida 2009 hatt årlege turar til Roma for elevar på VG2. Turen sin faglege fokus finst i kristendoms- og historiefaga, og elevane får oppleve å arbeide mot eit mål og oppleve lærdom i praksis. Turen er også ein viktig del av å skape et godt miljø i klassen.
På aksjonsdagen arbeider elevane for å samle inn pengar til russens misjons- og bistandsprosjekt. Russeklassa vel nye prosjekt i nye land kvart år og informerer om "sitt" land og prosjekt heile året gjennom. I samband med dette reiser to elevar årleg frå russeklassen til mottakerlandet for å vitje dei valgte prosjekta. Skuleåret 2013/14 samla elevane inn 350.000 kroner til prosjekta sine i Etiopia. Prosjektlandet i skuleåret 2014/15 var Japan. På avslutningsfesten våren 2015 melde russen at dei hadde samla inn 450.000 til Japan. Misjonslandet skuleåret 2015/16 var Tanzania og i juni donerte russen 350.000 til sine prosjekt der. Misjonslandet 2016/17 var Mongolia.
Debo-sjøen
Storleik
Når Debo-sjøen er på det største, ligg han kring 80 km frå Mopti oppover Niger og 240 km frå Timbuktu nedover Niger. Det er den største innsjøen i Mali.
Bruk
Innsjøen er størst i regntida, når elvane Bani og Niger har størst vassføring. Då driv fiskarar frå bozo-folket, som bur ved breidda av sjøen, eit intensivt fiske. I tørketida, medan sjøen er minst, lèt fulaniane krøterflokkane sine beite på dei store grasslettene som då er frie for vatn.
Økologi
Sjøen er ein viktig kvilestad for trekkfulglar, og UNESCO har klassifisert han som ein RAMSAR-sone (The Convention on Wetlands of International Importance, especially as Waterfowl Habitat, zone humide reconnue d’un intérêt international pour la migration des oiseaux d’eau).
Skardfjorden
Skardfjorden eller Skarfjorden (samisk Skáravuotna) er ein fjordarm av Tanafjorden på austsida av Nordkinnhalvøya i Gamvik kommune i Troms og Finnmark. Fjorden strekkjer seg 2,5 km vestover til hamn Skardfjord i botn av fjorden.
Fjorden har innløp sør for Oterstein. Det er ingen andre busetnader ved fjorden enn den inst i fjorden og heller ingen vegsamband.
Balfourdeklarasjonen
Balfourdeklarasjonen er namnet på to ulike fråsegner frå dei britiske styresmaktene assosierte med Arthur Balfour, ein tidlegare statsminister.
Šalčia
Šalčia er ei elv i Litauen med ei lengd på 76 km. Elva har utspringet sitt aust for Šalčininkai og munnar ut i Merkys nær Valkininkai.
Balfourdeklarasjonen
Den første er Balfourdeklarasjonen av 1917. I dette brevet frå det bristiske utanriksdepartementet til Lord Rothschild (som vart sett på som ein representant for det jødiske folket) blir det slått fast at Storbritannia er positiv til at Palestina skal bli jødane sitt heimland.
Den andre er Balfourdeklarasjonen av 1926 som aksepterer dei tidlegare britiske dominionane som sjølvstendige statar.
Rod Stewart
Sir Roderick David Stewart er ein britisk rockesongar og låtskrivar. Han var fødd og voks opp i London, men er av skotsk og engelsk opphav. Stewart er ein av dei bestseljande artistane gjennom tidene og har selt over 100 millionar verda over. Han hadde seks album på rad på toppen av UK Album Chart i Storbritannia og 62 britiske hitsinglar inkludert 31 på topp ti, seks av dei på toppen av lista. Stewart har hatt 16 topp 10-singlar i USA, der fire av dei nådde toppen av Billboard Hot 100. Han vart slått til riddar i 2016 for tenestene sine i musikk og veldedige føremål.
Med si særeigne, hese røyst, har Stewart vore i rampelyset sidan seint i 1960-åra og tidleg i 1970-åra med The Jeff Beck Group og så med Faces, men starta karrieren sin så tidleg som i 1962, då han spelte som gatesongar med munnspel. I oktober 1963 vart han med i The Dimensions som munnspelspelar og deltidsvokalist. I 1964 vart Stewart med Long John Baldry og All Stars, og i august det året fekk han kontrakt som soloartist, og gav ut den første singelen sin, «Good Morning Little Schoolgirl». Han har opprettheldt ein solokarriere samstundes med gruppekarrieren, og gav ut det første soloalbumet sitt i 1969, An Old Raincoat Won't Ever Let You Down. Dei tidlege albuma til Stewart var ei blanding av rock, folkemusikk, soul og R&B.
Frå seint i 1970- og gjennom 1990-åra vart musikken til Stewart ofte innan new wave eller softrock/middle-of-the-road og tidleg i 2000åra gav han ut ei rekkje suksessrike album der han tolka Great American Songbook. I 1994 heldt Stewart ein av dei største gratiskonsertane i historia, då han spelte føre 3,5 millionar menneske i Rio de Janeiro. I 2008 rangerte magasinet Billboard han som den 17. mest suskessrike artisten på Billboard Hot 100-lista. Han vart kåra til den 33. beste songaren i magasinet Q, og 59. plass på lista til Rolling Stone. Som soloartist er han innlemma i Rock and Roll Hall of Fame i 1994, UK Music Hall of Fame i 2006 og igjen i Rock and Roll Hall of Fame i 2012 som medlem av Faces.
Karriere
Stewart byrja karrieren sin i London tidleg i 1960-åra som vokalist i band som Long John Baldry, Steampacket og Shotgun Express. Det var derimot først i 1968, då han vart ein del av bandet til Jeff Beck, at han byrja å nærme seg stjernehimmelen for alvor. Saman med The Jeff Beck Group var han med på å gje ut album som Truth og Beck-Ola, som begge vert rekna som milepålar i rockesoga. Særskild vert det første av mange rekna som forløparen til heavy metal.
Etter utgjevinga av Beck-Ola i 1969, valde derimot Stewart og den gode venen hans Ron Wood å trekkje seg frå gruppa til Jeff Beck og i staden for starte eit nytt band saman med dei resterande medlemmane av 60-talsbandet The Small Faces. Bandet fekk namnet The Faces, og bestod i tillegg til Stewart og Wood av Ronnie Lane på bass, Ian McLagan på klaverinstrument og Kenny Jones på trommer.
Samtidig byrja solokarrieren til Stewart så smått å kome i gang. I 1969 gav han ut sitt debutalbum, An Old Raincoat Won't Ever Let You Down (med tittelen The Rod Stewart Album i USA). Albumet vert kanskje hugsa best for tolkina hans av Mike d'Abo sin «Handbags and Gladrags».
I denne perioden kom albuma på rekkje og rad, både i form av solo- og bandutgjevingar. I 1970 gav The Faces ut debutalbumet sitt, First Step, før Stewart så gav ut det andre soloalbumet sitt, Gasoline Alley, seinare same år. Begge albuma vart derimot overskugga av det neste soloalbumet hans, Every Picture Tells a Story. «Maggie May», som opphavleg var B-sida av singelen «Reason to Believe», vart ein stor hit både i Storbritannia og USA, noko som òg førte til at albumet nådde toppen av hitlistene. Every Picture Tells a Story vert i dag rekna som det beste albumet til Stewart, og har òg blitt kåra til eitt av dei beste rockealbuma gjennom tidene. På lista til Rolling Stone over dei 500 beste album gjennom tidene, kom det på 172. plassen. Albumet vert rekna som ein klassikar av musikkavisa Panorama.
Nokre få månader tidlegare same året kom det andre albumet til The Faces, Long Player. Albumet vart ein større suksess enn debutalbumet til gruppa, men mottakinga kan likevel ikkje samanlikna med den dei fekk med sitt neste album, A Nod is as Good as a Wink... to a Blind Horse, som kom ut alt i slutten av 1971. Gruppa reid då på ei medgangsbølgje etter utgjevinga av Stewart sitt Every Picture Tells a Story, og The Faces-albumet nådde såleis topp 10-listene i Storbritannia så vel som i USA. I tillegg fekk gruppa sin første og einaste topp 40-hit i USA med «Stay with Me».
Suksessen vart følgd opp av eit nytt soloalbum året etter. Då det utgjorde det niande albumet hans på berre fire år, var tittelen Never a Dull Moment openbert på sin plass. Albumet følgde opp i same stil som det føregåande soloalbumet, og vart òg ein stor kommersiell suksess med førsteplassen på hitlistene i Storbritannia og andreplass i USA. Singelen «You Wear It Well» vart òg ein hit, spesielt i Storbritannia, der han nådde andreplassen på hitlistene.
Dei neste åra gjekk det lengre tid mellom albuma. I 1973 gav The Faces ut Ooh La La, som nådde førsteplass på albumlista i Storbritannia. Det skulle likevel vise seg å bli det siste albumet til gruppa. Etter avslutningsturneen i 1974 vart bandet oppløyst som ei følgje av at Stewart ville satse på solokarrieren, medan Ron Wood tok over Mick Taylor sin plass i The Rolling Stones.
Nordvik skole
Nordvik skole er ein barneskule for 1. til 7. klasse i Fana i Bergen kommune. Skulen ligg i Nordvik nær kommunegrensa til Os kommune.